ai4bharat/Pralekha huggingface dataset:
சமூக நிதி மற்றும் அதிகாரமளித்தல் அமைச்சகம்
போஸ்ட் மெட்ரிக் உதவித் தொகையில் மாற்றம்
எஸ்சி பிரிவு மாணவர்களுக்கான மெட்ரிக்குலேஷனுக்கு பிந்தைய கல்வி உதவித் தொகை திட்டம் 2020 ஆம் ஆண்டு டிசம்பர் மாதம் மாற்றியமைக்கப்பட்டது.
மாற்றியமைக்கப்பட்ட முக்கிய விதிமுறைகள் வருமாறு:
மத்திய-மாநில அரசுகளுக்கு இடையிலான மாற்றியமைக்கப்பட்ட நிதிமுறை 60-40 என்ற விகிதத்தில் நிர்ணயிக்கப்பட்டுள்ளது  முழு உதவித் தொகையும், மாணவர்களின் வங்கிக் கணக்கில் டிபிடி முறையில் மட்டுமே வழங்கப்படும். மிகவும் ஏழைமையான எஸ்சி குடும்பங்களுக்கு முன்னுரிமை அளிக்கப்படும். தரமான கல்வி நிறுவனங்கள் விஷயத்தில் கவனம் செலுத்தப்படும். இடைநிற்றல் மாணவர்களை ஊக்குவிக்க விழிப்புணர்வை அதிகரிக்க முயற்சி மேற்கொள்ளப்படும்.
2021-22-ல் இந்தத் திட்டத்தின் கீழான ஒதுக்கீடு ரூ.3415.62 கோடியாக அதிகரிக்கப்பட்டது. தேவை அடிப்படையில் உதவித் தொகை வழங்கப்படுவதால் மாநில வாரியான ஒதுக்கீடு செய்யப்படவில்லை.
மத்திய சமூக நீதி மற்றும் அதிகாரமயமாக்கல் துறை அமைச்சர் டாக்டர் வீரேந்திர குமார் மக்களவையில் எழுத்து மூலம் அளித்த பதிலில் இதனைத் தெரிவித்தார்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1781366
பிரதமர் அலுவலகம்
புதிதாக நியமனம் செய்யப்பட்டுள்ள மாநிலங்களவை உறுப்பினர்களுக்கு பிரதமர் வாழ்த்து
பல்வேறு பிரிவுகளில் இருந்து மாநிலங்களவைக்கு நியமனம் செய்யப்பட்டுள்ள பிரமுகர்களுக்கு பிரதமர் திரு நரேந்திர மோடி வாழ்த்து தெரிவித்துள்ளார். தடகள வீராங்கனை பி.டி. உஷா, இசையமைப்பாளர் இளையராஜா, கொடையாளரும், சமூக சேவகருமான திரு வீரேந்திர ஹெக்டே, திரைப்பட இயக்குநர் மற்றும் திரைக்கதை எழுத்தாளர் திரு வி. விஜயேந்திர பிரசாத் ஆகியோர் மாநிலங்களவை உறுப்பினர்களாக நியமனம் செய்யப்பட்டுள்ளனர்.
பிரதமர் வெளியிட்டுள்ள ட்விட்டர் செய்தியில் தெரிவித்திருப்பதாவது:
“போற்றுதலுக்குரிய பி.டி. உஷா அவர்கள் ஒவ்வொரு இந்தியரின் ஊக்க சக்தியாக உள்ளார். விளையாட்டுத் துறையில் அவரது சாதனைகள் அனைவராலும் அறியப்பட்ட போதும், கடந்த பல ஆண்டுகளாக வளர்ந்துவரும் தடகள வீரர்களுக்கு வழிகாட்டியாக அவர் செயல்படுவதும் சம அளவு பாராட்டுக்குரிய விஷயம். மாநிலங்களவை உறுப்பினராக நியமனம் செய்யப்பட்டிருப்பதற்கு அவருக்கு வாழ்த்துகள். @PTUshaOfficial”
“இளையராஜா @ilaiyaraaja அவர்களின் தலைசிறந்த படைப்பாற்றல், பல தலைமுறையினரை வெகுவாகக் கவர்ந்துள்ளது. அவரது படைப்புகள் பல்வேறு உணர்ச்சிகளை மிக அழகாக பிரதிபலிக்கின்றன. மிகவும் சாதாரண பின்னணியைக் கொண்ட அவர், இத்தகைய சாதனை புரியும் அளவிற்கு வளர்ந்திருப்பது, அவரது வாழ்க்கை பயணத்தை எழுச்சிமிகுந்ததாக மாற்றியுள்ளது. அவர் மாநிலங்களவை உறுப்பினராக நியமனம் செய்யப்பட்டிருப்பது மகிழ்ச்சி அளிக்கிறது.”
“தலைசிறந்த சமூக சேவைகளை மேற்கொள்வதில் திரு வீரேந்திர ஹெக்டே அவர்கள் முன்னிலை வகிக்கிறார். தர்மஸ்தலா ஆலயத்தில் வணங்குவதற்கும், கல்வி சுகாதாரம் மற்றும் கலாச்சாரத் துறையில் அவர் அளித்து வரும் போற்றத்தக்க பணியைக் காண்பதற்குமான வாய்ப்பை நான் பெற்றிருந்தேன். நாடாளுமன்ற நடவடிக்கைகளை அவர் நிச்சயம் மேம்படுத்துவார்.”
“திரு வி. விஜயேந்திர பிரசாத் அவர்கள் பல தசாப்தங்களாக படைப்பாற்றலில் ஈடுபட்டு வருகின்றார். அவரது படைப்புகள் இந்தியாவின் ஒளிமயமான கலாச்சாரத்தை எடுத்துரைப்பதுடன் சர்வதேச அளவிலும் அங்கீகாரம் பெற்றுள்ளன. மாநிலங்களவை உறுப்பினராக நியமனம் செய்யப்பட்டிருப்பதற்கு அவருக்கு வாழ்த்துகள்.”
புதிய மற்றும் புதுப்பிக்கத்தக்க எரிசக்தி அமைச்சகம்
2030-ம் ஆண்டிற்குள் 500 ஜிகாவாட் உற்பத்தி என்ற இலக்கை அடைவதற்கு அடுத்த ஐந்து ஆண்டுகளில் வருடத்திற்கு மேலும் 50 ஜிகாவாட் புதுப்பிக்கத்தக்க எரிசக்தியை உற்பத்தி செய்வதற்கு அரசு திட்டமிட்டுள்ளது
2030-ம் ஆண்டிற்குள் 500 ஜிகாவாட் உற்பத்தி என்ற இலக்கை அடைவதற்கு 2023-24 நிதி ஆண்டில் இருந்து 2027-28-ம் நிதி ஆண்டு வரை அடுத்த ஐந்து ஆண்டுகளில் வருடத்திற்கு மேலும் 50 ஜிகாவாட் புதுப்பிக்கத்தக்க எரிசக்தியை உற்பத்தி செய்வதற்கு அரசு திட்டமிட்டுள்ளது. 2030-ம் ஆண்டிற்குள் புதைபடிவமற்ற எரிசக்தியில் இருந்து 500ஜிகாவாட் உற்பத்தி என்ற இலக்கை அடைய வேண்டும் என்று பருவநிலை மாநாட்டில் உரையாற்றிய பிரதமரின் அறிவிப்பின் படி கடந்த வாரம் மத்திய மின்துறை அமைச்சர் திரு ஆர் கே சிங் தலைமையில் நடைபெற்ற கூட்டத்தில், புதிய மற்றும் புதுப்பிக்கத்தக்க எரிசக்தி அமைச்சகம் இந்த திட்டத்தை இறுதி செய்தது.
28 பிப்ரவரி 2023-ன் படி இந்தியாவின் தற்போதைய மொத்த புதுப்பிக்கத்தக்க எரிசக்தி திறன் 168.96 ஜிகாவாட் ஆகும். இதில் சூரிய மின்சக்தி 64.38 ஜிகாவாட், நீர்மின்சக்தி 51.73 ஜிகாவாட், காற்றாலை மின்சக்தி 42.02 ஜிகாவாட், உயிரி மின்சக்தி 10.77 ஜிகாவாட்.
ஜவுளித்துறை அமைச்சகம்
13 மாநில அரசு முகமைகள், 92 ஜவுளித் தொழில் நிறுவனங்கள், 10 தொழில் சங்கங்கள்/ குழுக்கள் மற்றும் 4 துறை சார்ந்த அமைப்புகளுடன் சமர்த் திட்டத்தின் கீழ் ஜவுளி அமைச்சகம் கைகோர்த்துள்ளது.
நாடாளுமன்றத்தின் மாநிலங்களவையில் கேள்வி ஒன்றுக்கு இன்று எழுத்துப்பூர்வமாக பதிலளித்த மத்திய ஜவுளித்துறை இணை அமைச்சர் திருமதி தர்ஷனா ஜர்தோஷ், கீழ்காணும் தகவல்களை வழங்கினார்.
சமர்த் திட்டத்தின் கீழ் பயிற்சிகளை மேற்கொள்வதற்காக மாநில அரசு முகமைகள், தொழில் சங்கங்களிலிருந்து முன்மொழிவுகள் வரவேற்கப்பட்டன.
இந்த மாநில முன்மொழிவுகளின் மதிப்பீட்டிற்குப் பிறகு, 13 அரசு முகமைகள், 92 ஜவுளித் தொழில் நிறுவனங்கள், 10 தொழில் சங்கங்கள்/ குழுக்கள் மற்றும் 4 துறை சார்ந்த அமைப்புகளுடன் சமர்த் திட்டத்தின் கீழ் பயிற்சி அளிப்பதற்காக ஜவுளி அமைச்சகம் கைகோர்த்துள்ளது,
கடந்த 2 ஆண்டுகளில் சமர்த் திட்டத்தின் கீழ் செயல்படும் கூட்டாளர்களுக்கு வழங்கப்பட்ட நிதி விவரங்கள் வருமாறு: 2019-20-ம் ஆண்டில் ரூ.72.06 கோடி, 2020-21-ல் ரூ.90.70 கோடி.
மேலும் விவரங்களுக்கு, இந்த ஆங்கிலம் செய்திக் குறிப்பைக் காணவும்: https://pib.gov.in/PressReleasePage.aspx?PRID=1795445
-----
(Visitor Counter : 144
நுகர்வோர் நலன், உணவு மற்றும் பொது விநியோகம் அமைச்சகம்
பணவீக்கத்தைக் கட்டுப்படுத்த கோதுமையின் இருப்பு விலையை 2023, மார்ச் 31 வரை மத்திய அரசு குறைத்துள்ளது
உணவுப் பொருளாதாரத்தில் பணவீக்கத்தைக் கட்டுப்படுத்த கோதுமையின் இருப்பு விலையை 2023, மார்ச் 31 வரை மத்திய உணவு மற்றும் பொது விநியோகத்துறை மேலும் குறைக்க முடிவு செய்துள்ளது.
2023-24 ரபி சந்தைப்பருவம் உட்பட தனியாருக்கு விற்பனை செய்ய வெளிச்சந்தை விற்பனைத் திட்டத்தின்கீழ், சுமாரான தரமுள்ள கோதுமையின் விலை குவிண்டாலுக்கு  ரூ.2150 என்றும் குறிப்பிட்ட சில ரகங்களுக்கான தளர்வுடன் குவிண்டாலுக்கு  ரூ.2125 என்றும் நிர்ணயிக்கப்பட்டுள்ளது.
மாநிலங்களைப் பொறுத்தவரை இ-ஏலத்தில் பங்கேற்காமலேயே உத்தேச இருப்பு விலையில் தங்களின் சொந்தத் திட்டத்திற்காக இந்திய உணவுக் கழகத்திலிருந்து கோதுமையை கொள்முதல் செய்ய அனுமதிக்கப்பட்டுள்ளன.
இருப்பு விலைக்குறைப்பு என்பது நுகர்வோருக்கான கோதுமை மற்றும் கோதுமைப் பொருட்களின் சந்தைவிலை குறைவதற்கு உதவும்.
இந்த திருத்தப்பட்ட இருப்பு விலையை 3-வது இ-ஏலத்திற்காக 17.02.2023 அன்று இந்திய உணவுக்கழகம் வெளியிட்டுள்ளது. இந்த ஏலம் 22.02.2023 அன்று நடைபெறும்.
வெளிச்சந்தையில் விற்பதற்காக 30 லட்சம் மெட்ரிக் டன் கோதுமையை இந்திய உணவுக் கழகத்திலிருந்து விடுவிக்க அமைச்சர்கள் குழு முடிவு செய்துள்ளது. இதில் 25 லட்சம் மெட்ரிக் டன் இ-ஏலம் மூலம் வர்த்தகர்கள் மற்றும் மாவு மில்களுக்கு விற்கப்படும். ஒவ்வொரு மாநிலத்திற்கும் 10,000 மெட்ரிக் டன் என இ-ஏலம் இல்லாமல் இரண்டு லட்சம் மெட்ரிக் டன் வழங்கப்படும். மூன்று லட்சம் மெட்ரிக் டன் இ-ஏலம் இல்லாமல் அரசு பொதுத்துறை நிறுவனங்கள், கூட்டுறவு அமைப்புகள், சம்மேளனங்களுக்கு வழங்கப்படும்.
மேலும் விவரங்களுக்கு இந்த செய்தி குறிப்பை ஆங்கிலத்தில் இங்கே காணலாம்: https://pib.gov.in/PressReleasePage.aspx?PRID=1900191
சிறப்பு சேவைகள் மற்றும் கட்டுரைகள்
ஐஐடி சென்னையின் கோபாலகிருஷ்ணன்- தேஷ்பாண்டே மையம், ‘ தொழில்நுட்ப வணிக மயமாக்கலில் சிறந்த நடைமுறை’-க்கான சர்வதேச விருதை வென்றுள்ளது
இந்திய தொழில்நுட்ப கழகம்- சென்னையின், புதுமை கண்டுபிடிப்பு மற்றும் தொழில் முனைவுக்கான கோபாலகிருஷ்ணன்- தேஷ்பாண்டே மையம், தொழில்நுட்ப வணிக மயமாக்கலில் சிறந்த நடைமுறை’-க்கான சர்வதேச விருதை வென்றுள்ளது. அமெரிக்காவின் ஓஹியோ மாகாணத்திற்கு உட்பட்ட க்ளீவ்லாந்தில் நடைபெற்ற 11 வது வருடாந்திர தேஷ்பாண்டே கருத்தரங்கில் இந்த விருது வழங்கப்பட்டது.
தேஷ்பாண்டே அறக்கட்டளை மற்றும் மசாசூசெட்ஸ் லோவெல் பல்கலைக்கழகம் இணைந்து 2012ம் ஆண்டு தொடங்கிய ‘உயர்க்கல்வியில் புதுமை கண்டுப்பிடிப்பு மற்றும் தொழில் முனைவுக்கான தேஷ்பாண்டே கருத்தரங்கம்’, கல்வியாளர்கள், கொள்கை வகுப்போர் மற்றும் பயிற்சியாளர்கள் தங்களது கல்லூரி மற்றும் பல்கலைக்கழகங்கள் வாயிலாக தொழில் முனைவை ஒருங்கிணைப்பதற்கான சிறந்த நடைமுறைகள் குறித்து விவாதிப்பதற்காக தொடங்கப்பட்டது.
சென்னை ஐஐடியின் கோபாலகிருஷ்ணன் -தேஷ்பாண்டே மையம், கருத்துரு முதல் உற்பத்தியை அதிகரிப்பது வரையிலான ஸ்டார்ட்அப் வாழ்க்கை சக்கரம் மற்றும் அதன் தேசிய எதிர்ப்பார்ப்புகளை பூர்த்தி செய்வதில் சிறந்து விளங்குவதாக விருது குழு அறிவித்துள்ளது.
சிறப்பு சேவைகள் மற்றும் கட்டுரைகள்
ராமேஸ்வரத்தில் “ஒலிம்பிக் சாம்பியன்களுடன் சந்திப்பு” இயக்கம்
ஒலிம்பிக் படகு போட்டிகளில் பங்கேற்ற கே சி கணபதி, வருண் தக்கார் ஆகியோர் வியாழன் அன்று  ராமேஸ்வரத்தில் “சாம்பியன்களுடன் சந்திப்பு” இயக்கத்தைத் தொடங்கினர். ஒலிம்பிக் மற்றும் பாராலிம்பிக் போட்டிகளில் பங்கேற்ற வீரர்களும், வீராங்கனைகளும் நாடு முழுவதும் பள்ளிகளுக்குச் சென்று மாணவர்களுடன் கலந்துரையாடுமாறு பிரதமர் திரு நரேந்திர மோடி, கேட்டுக் கொண்டதையடுத்து இந்த இயக்கத்தை இவர்கள் நடத்தி வருகின்றனர்.
ஆசிய சாம்பியன் பட்ட போட்டிகளில், படகுப் போட்டிப் பிரிவில், தங்கப்பதக்கம் வென்ற கணபதியும், வருணும் ராமேஸ்வரத்தில் உள்ள விவேகானந்த வித்யாலயா மேல்நிலைப் பள்ளியில், மாணவர்களுடன் கலந்துரையாடினர். விளையாட்டு வீரராகும் வாழ்க்கைக்கு மிகவும் முக்கியமான நோய் எதிர்ப்பு ஆற்றல் மற்றும் உடல் தகுதிக்கு சமச்சீரான ஊட்டச்சத்தின் தேவையை அப்போது அவர்கள் எடுத்துரைத்தனர்.
2022-ஆம் ஆண்டுக்கு மாணவர்களின் விளையாட்டுக்கள் மீதான தீர்மானத்தை, அவர்கள் கேட்டறிந்ததோடு விளையாட்டு வீரர்களாக வளர்ந்து வரும் மாணவர்களின் அனுபவத்தையும் கேட்டறிந்தனர். மேலும், படகு செலுத்துவதற்கு முக்கியமான சில அடிப்படை கட்டுடலுக்கான பயிற்சிகளையும், இந்த இரட்டையர்கள் செய்து காண்பித்தனர்.
“படகு செலுத்துவதற்கு உடல் பலத்தோடு நெகிழ்ச்சித் தன்மையும், சீராக இருக்க வேண்டும்” இல்லையென்றால் திடீரென மாற்றம் அடையும் காற்றின் வேகம், உங்களையும், படகுகளையும் வீசியெறிந்து விடும். எனவே ஒவ்வொரு நாளையும் ஓட்டப்பயிற்சி அல்லது மிதிவண்டி ஓட்டுதலுடன் தொடங்க வேண்டும். இது உடலுக்கு நெகிழ்வுத் தன்மையை தரும். மாலையில், பளு தூக்குதலில் பயிற்சி பெறவேண்டும், இது உடலை வலுவாக்கும்” என்று மாணவர்களிடம் வருணும், கணபதியும் தெரிவித்தனர்.
“பல்வேறு மாவட்டங்களைச் சேர்ந்த 75 பள்ளிகளிலிருந்து வந்துள்ள 150க்கும் அதிகமான மாணவர்களுடன், கலந்துரையாடுவது மகத்தான விஷயமாகும். அவர்களுக்கு நாங்கள், ஊக்கம் அளித்திருப்பதாகவும் இந்த மாணவர்களிலிருந்து ஒலிம்பிக் பதக்கம் பெறுவோர் உருவாவார்கள் என்றும் நம்புகிறோம்” என இந்த இரட்டையர்கள் தெரிவித்தனர்.
‘சுதந்திரத்தின் 75-வது ஆண்டுப் பெருவிழா’-வின் ஒரு பகுதியாக இந்த தனித்துவ முன்முயற்சியை 2021 டிசம்பரில் ஒலிம்பிக் தங்கப்பதக்க வீரர் நீரஜ் சோப்ரா தொடங்கி வைத்தார். இதைத் தொடர்ந்து வட இந்தியாவில், ஒலிம்பிக் வெண்கலப் பதக்க வீரர் பஜ்ரங் புனியா, இயக்கத்தைக் கொண்டு சென்றார்.
பள்ளிகளுக்கு சென்று மாணவர்களுடன் உரையாடும் ‘சாம்பியன்களுடன் சந்திப்பு’ என்ற இந்த இயக்கத்திற்கு, மத்திய கல்வி அமைச்சகமும், இளையோர் நலன் மற்றும் விளையாட்டுக்கள் அமைச்சகமும் கூட்டாக ஏற்பாடு செய்து வருகின்றன. இந்த பயணத்தின் போது ஒலிம்பிக் வீரர்கள், தங்களின் சொந்த அனுபவங்களையும், வாழ்க்கை தந்த பாடங்களையும், எடுத்துரைத்ததோடு எதிர்கால விளையாட்டு வீரர்கள் உருவாவதற்கான ஆலோசனைகளையும் வழங்கி வருகிறார்கள்.
ராமேஸ்வரம் பள்ளியில் நடைபெற்ற மாணவர் சந்திப்பின்போது, முகக் கவசம் அணிந்தும், சமூக இடைவெளியைக் கடைப்பிடித்தும் கொவிட்-19-க்கான வழிகாட்டு நெறிமுறைகளை பள்ளி நிர்வாகம் கண்டிப்புடன் அமல்படுத்தியது.
-------
(Visitor Counter : 166
சுகாதாரம் மற்றும் குடும்ப நலத்துறை அமைச்சகம்
‘டெல்டா பிளஸ்’ என்ற புதிய மாறுபட்ட கொரோனா, கவலையளிக்க கூடியதாக இன்னும் வகைப்படுத்தப்படவில்லை
இந்தியாவுக்கு வெளியே புதிதாக கண்டறியப்பட்டுள்ள ‘டெல்டா பிளஸ்’ என்ற மாறுபட்ட கொரோனா, கவலையளிக்கக் கூடியதாக இன்னும் வகைப்படுத்தவில்லை என நிதி ஆயோக் உறுப்பினர் டாக்டர் வி.கே. பால் கூறியுள்ளார்.
இது குறித்து தில்லியில் உள்ள பத்திரிகை தகவல் அலுவகத்தின் தேசிய ஊடக மையத்தில் இந்த வார தொடக்கத்தில் அளித்த பேட்டியில் டாக்டர் வி.கே.பால் கூறியதாவது:
‘டெல்டா பிளஸ்’ என்ற புதிய மாறுபட்ட கொரோன வகை கண்டறிப்பட்டுள்ளது. இதன் தற்போதைய நிலவரம், புதிதாக கண்டறியப்பட்ட வைரஸ் ). இது கவலையளிக்க கூடியதாக Variant of Concern . இன்னும் வகைப்படுத்தப்படவில்லை. கவலையளிக்கக் கூடிய வகை என்றால், பரவும் வேகம் தீவிரமாக இருக்கும்.
இப்போதைக்கு ‘டெல்டா பிளஸ்’ கொரோனாவின் தன்மை பற்றி எங்களுக்கு தெரியாது.
இந்த மாறுபட்ட கொரோனா நம் நாட்டில் இருக்கிறதா என்பதை கண்காணித்து, அதற்கேற்ப சுகாதார நடவடிக்கைகளை எடுப்பதுதான் நாம் மேற்கொள்ள வேண்டிய வழி. இந்த மாற்றத்தின் விளைவை நாம் அறிவியல் பூர்வமாக கண்காணிக்க வேண்டும். இந்த மாறுபட்ட வகை கொரோனா நம் நாட்டுக்கு வெளியே கண்டறிப்பட்டுள்ளது. இதன் மரபியல் குறித்து ஆராயும் இந்திய கொவிட் கூட்டமைப்பு மூலம் கண்காணிக்க வேண்டும். இதுதான், இந்த அமைப்பில் உள்ள 28 ஆய்வு மையங்களின் எதிர்காலப் பணி. இந்த அமைப்பு இதை தொடர்ச்சியாக கண்காணித்து ஆய்வு செய்யும்.
இந்த மாறுபட்ட கொரோனா, கட்டுப்பாடு நடவடிக்கைகள், பழக்கவழக்கங்கள் ஆகியவற்றின் முக்கியத்துவத்தை நமக்கு நினைவுபடுத்துகிறது.
இந்த மாறுபட்ட கொரோனாவை, எந்த ஆயுதம் கொண்டும் அழிக்க முடியாது என்பதை நினைவில் கொள்ள வேண்டும். இதை கண்காணித்து, அதன் தன்மையை புரிந்து கொண்டு, அதற்கேற்ற தடுப்பு நடவடிக்கைகளை நாம் மேற்கொள்ள வேண்டும். இதில் கொவிட் கட்டுப்பாட்டு நடவடிக்கைகள், கொவிட் தடுப்பு நடவடிக்கைகளின் அதே விதிமுறைகளும் அடங்கியுள்ளன.
கொவிட் தடுப்பு நடவடிக்கைகளை பின்பற்றுவதன் மூலம், எந்த வகை மாறுபட்ட கொரேனாவையும் சமாளிக்க முடியும். தொற்றுக்கு அடிப்படை காரணம், பரவல் சங்கிலிதான். இந்த பரவல் சங்கிலியை நாம் முறித்துவிட்டால், எந்த வகை மாறுபட்ட கொரோனா பரவலையும், நம்மால் கட்டுப்படுத்த முடியும்.
இவ்வாறு டாக்டர் வி.கே.பால் கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1727444
----
(Visitor Counter : 224
பிரதமர் அலுவலகம்
பிரதமர் சங்கிரஹலயா பற்றி மத்திய அமைச்சர் மகேந்திர நாத் பாண்டே எழுதியுள்ள கட்டுரையை பிரதமர் பகிர்ந்துள்ளார்
பிரதமர் சங்கிரஹலயா பற்றி மத்திய அமைச்சர் டாக்டர் மகேந்திர நாத் பாண்டே எழுதிய கட்டுரையை பிரதமர் திரு நரேந்திர மோடி பகிர்ந்துள்ளார்.
மத்திய கனரக தொழில் துறை அமைச்சர் டாக்டர் மகேந்திர நாத் பாண்டேயின் ட்விட்டர் பதிவை பகிர்ந்து பிரதமர் அலுவலகம் கூறியிருப்பதாவது;
“பிரதமர்களின் அருங்காட்சியகம், சுதந்திர இந்தியாவின் வரலாற்றை நினைவில் கொள்ளும் அருமையான முயற்சி என்று மத்திய அமைச்சர் டாக்டர் மகேந்திர நாத் பாண்டே எழுதியுள்ளார்.”
புள்ளியியல் மற்றும் திட்ட அமலாக்கம் அமைச்சகம்
ஜூன், 2020 மாதத்துக்கான தொழில் உற்பத்திக் குறியீடு மற்றும் உபயோகம்-சார்ந்த குறியீட்டின் துரித மதிப்பீடுகள் 
தொழில் உற்பத்திக் குறியீட்டின்  விரைவு மதிப்பீடுகள், ஆறு வாரங்கள்
இடைவெளியுடன் ஒவ்வொரு மாதத்தின் 12ஆம் தேதியன்று , ஆதார முகமைகளிடம் இருந்து பெறப்பட்டத் தகவல்களின் அடிப்படையில் தயாரிக்கப்பட்டு வெளியிடப்படும். தயாரிப்புத் தொழிற்சாலைகள்/நிறுவனங்களிடம் இருந்து இந்தத் தகவல்கள் ஆதார முகமைகளுக்குக் கிடைக்கும்.
2. கோவிட்-19 பெருந்தொற்று பரவிவருவதைக் கட்டுப்படுத்த, முன்னெச்சரிக்கை நடவடிக்கையாக நாடு முழுவதும் ஊரடங்கை மத்திய அரசு அறிவித்துள்ளதைக் கருத்தில் கொண்டு, பெரும்பாலான தொழில்துறை நிறுவனங்கள் 2020 மார்ச் மாத இறுதி வாரத்திலிருந்து இயங்கவில்லை. இது பொதுமுடக்கக் காலத்தில் நிறுவனங்களின் உற்பத்தியில் பாதிப்பை ஏற்படுத்தியது. அதைத் தொடர்ந்து கட்டுப்பாடுகள் தளர்த்தப்பட்ட நிலையில், தொழில் நடவடிக்கைகள் மீண்டும் தொடங்கின. ஜூன் 2020-க்கான குறியீடு 107.8 ஆக இருக்கிறது. இது ஏப்ரல் 2020-இல் 53.6 ஆகவும், மே மாதத்தில் 89.5 ஆகவும் இருந்தது.
3. ஜூன் 2020 மாதத்துக்கான தொழில் உற்பத்தி குறியீட்டின் துரித மதிப்பீடு 107.8 ஆக இருக்கிறது. சுரங்கங்கள், உற்பத்தி மற்றும் மின்சாரத் துறைகளின் ஜூன் 2020 மாதத்துக்கான தொழில் உற்பத்தி குறியீடுகள் முறையே 85.4, 160.9 மற்றும் 156.2 ஆக உள்ளன . தொழில் உற்பத்திக் குறியீட்டின் திருத்தக் கொள்கையின் படி இந்த துரித மதிப்பீடுகள் இனிவரும் அறிக்கைகளில் மாற்றங்களைக் காணும்.
5. நுகர்வு சார்ந்த வகைப்பாட்டின் படி, அடிப்படை சரக்குகளுக்கு 109.2 ஆகவும், மூலதன சரக்குகளுக்கு 64.3 ஆகவும், இடைநிலை சரக்குகளுக்கு 102.2 ஆகவும், உள்கட்டமைப்பு/கட்டுமான சரக்குகளுக்கு 110.7 ஆகவும்  ஜூன் 2020-இல் குறியீடுகள் உள்ளன. மேலும், நீடித்தப் பயன்பாடுள்ள பொருள்கள் மற்றும் நீடித்தப் பயன்பாடில்லா பொருள்களின் குறீயிடுகள் ஜூன் மாதத்தில் முறையே 77.4 ஆகவும், 157.3 ஆகவும் உள்ளன.
6. தேசிய தொழில் வகைப்பாட்டின் பகுதி ரீதியான, 2-இலக்க அளவில் மற்றும் உபயோகம் சார்ந்த வகைப்பாட்டின் மூலம் ஜூன் மாதத்துக்கான தொழில் உற்பத்திக் குறியீட்டின் துரித மதிப்பீடு அறிக்கைகள், முறையே I, II மற்றும் III-ஆம் அறிக்கைகளில் உள்ளன. ஏப்ரல் 2020-இல் வெளியிடப்பட்ட செய்திக் குறிப்பில் குறிப்பிட்டிருந்தபடி, கோவிட்-19 பெருந்தொற்றுக்கு முந்தைய மாதங்களுடன் பெருந்தொற்றுக்குப் பிந்தைய மாதங்களின் தொழில் உற்பத்திக் குறியீடுகளை ஒப்பிடுவது சரியாகாது. உற்பத்தித் துறையில் ஏற்பட்டுள்ள மாற்றங்களை பயனர்கள் புரிந்து கொள்வதற்கு ஏதுவாக, ஏப்ரல் 2020 வரையிலான மாதவாரியான குறியீடுகள் கூடுதல் அறிக்கை IV-இல்  வழங்கப்பட்டுள்ளன.
7. ஆதார முகமைகளிடம் இருந்து பெறப்பட்ட சமீபத்திய தகவல்களின் அடிப்படையில், ஜூன் 2020-க்கான தொழில் உற்பத்திக் குறியீட்டின் துரித மதிப்பீட்டுடன், மே 2020-க்கான குறியீடுகளின் முதல் திருத்தமும், மார்ச் 2020-கான குறியீடுகளின் இறுதித் திருத்தமும் நடைபெற்றுள்ளன. ஜூன் 2020-க்கான துரித மதிப்பீடுகள் 88 சதவீத எடையிட்ட எதிர்வினை விகிதத்துடனும் , மே 2020-க்கான முதல் திருத்தம் 91 சதவீத எடையிட்ட எதிர்வினை விகிதத்துடனும், மார்ச் 2020-க்கான இறுதி திருத்தம் 90 சதவீத எடையிட்ட எதிர்வினை விகிதத்துடனும் மேற்கொள்ளப்பட்டன.
ஜூலை 2020க்கான குறியீடு 11 செப்டம்பர், 2020, வெள்ளிக்கிழமையன்று வெளியிடப்படும்.
உள்துறை அமைச்சகம்
ஜூம்  இணையவழி சந்திப்புத் தளத்தை, பாதுகாப்பாகப் பயன்படுத்துவது குறித்த மத்திய உள்துறை அமைச்சகத்தின் அறிவுறுத்தல்.
 இணையவழி சந்திப்புத் தளத்தை, பாதுகாப்பாகப் பயன்படுத்துவது குறித்து, மத்திய உள்துறை அமைச்சகத்தின் கீழ் செயல்படும் சைபர் ஒருங்கிணைப்பு மையம் Cyber Coordination Centre , அறிவுரை ஒன்றை வெளியிட்டுள்ளது. அரசு அதிகாரிகள், அலுவலர்கள் அலுவலக நோக்கங்களுக்காக பயன்படுத்தக்கூடிய தளம் இதுவல்ல என்று இந்த அறிவிப்பில் கூறப்பட்டுள்ளது.
இந்த அறிவுறுத்தல் ஆவணம், இந்திய கணிப்பொறி அவசரகால மறுமொழி குழு Indian Computer Emergency Response Team வெளியிட்ட முந்தைய அறிவுரைகளைக் குறிப்பிட்டிருப்பதோடு, ஜூம்  பாதுகாப்பான தளம் அல்ல என்றும் கூறியுள்ளது. தனிப்பட்ட பயன்பாடுகளுக்காக, இந்தத் தளத்தைப் பயன்படுத்த விரும்பும், தனி நபர்களுக்கு, பாதுகாப்பு அளிப்பதற்காக விதிமுறைகள் வழங்கப்பட்டுள்ளன.
ஜூம்  மாநாட்டு அறையில் அங்கீகாரம் இல்லாத எவரும் நுழைந்து விடுவதைத் தடுப்பது, அங்கீகாரம் இல்லாமல் பங்கேற்கும் நபர், மாநாட்டைப் பயன்படுத்தும் மற்ற பங்கேற்பாளர்களின் டெர்மினல்களைப் பாதிக்கக் கூடிய செயல்களைச் செய்யாமல் தடுப்பது ஆகியவை, இந்த அறிவுரை வழங்கப்பட்டதற்கான பரந்த நோக்கமாகும்.
தனிநபர்கள் மேற்கொள்ள வேண்டிய பாதுகாப்பு நடவடிக்கைகள் பற்றிய விவரங்கள் குறித்து, இந்த இணைப்பில் கொடுக்கப்பட்டுள்ள ஆவணத்தில் தெரிந்து கொள்ளலாம்
குறு சிறு மற்றும் நடுத்தர தொழில் துறை அமைச்சகம்
கொள்கை வரையறுப்புக்கு, அடிமட்ட நிலை அளவிலான பிரிவு வாரியான, தொழில் வாரியான ஆய்வுதான் தற்போதைய தேவை: திரு.நிதின் கட்காரி
குறு, சிறு, நடுத்தரத்தொழில்துறை, சாலைப்போக்குவரத்து, நெடுஞ்சாலைத் துறை ஆகிய துறைகளுக்கான மத்திய அமைச்சர் திரு.நிதின் கட்காரி, அடிமட்ட நிலையிலான பிரிவு வாரியான, தொழில் வாரியான ஆய்வே தற்போதைய தேவை என்று வலியுறுத்தியுள்ளார். இவ்வாறு ஆய்வு செய்வதன் மூலமாக அவர்களது பரிந்துரைகளையும் கருத்தில் கொண்டு, கொள்கைகளை வரையறுக்க முடியும் என்று அவர் கூறினார். இன்று இணையவழிக் கருத்தரங்கில் பேசிய அவர், குறு, சிறு, நடுத்தரத் தொழில்துறை உறுப்பினர் அமைப்புகளுடனும், எஃப் ஐ சி சி ஐ பிரிவு அமைப்புகளுடனும் நடைபெற்ற கலந்துரையாடலில், நெகிழி, ஆடைத் தயாரிப்பு, தோல், மருந்தாளுமை போன்ற பிரிவுகளும், இவை சார்ந்த தொழில்களும் தனிப்பட்ட பிரச்சினைகள் கொண்டவை என்று கூறினார். பல்வேறு சிந்தனைவாதிகள் கொண்ட அமைப்புகள் மூலமாக, முக்கியமான பிரிவுகளில், அடிமட்ட நிலையில் உள்ள பிரச்சினைகள் குறித்து எஃப் ஐ சி சி ஐ யும் தொழில் துறை அமைப்புகளும், இப்பிரச்சினைகளுக்குத் தீர்வு காண கொள்கை முடிவுகள் எடுக்க உதவும் வகையில் ஆய்வு நடத்தவேண்டும் என்றும் கேட்டுக்கொண்டார்.
சுயசார்பு இந்தியா திட்ட முயற்சிகளில் தங்களை ஈடுபடுத்திக் கொள்ளுமாறு தொழில்துறை அமைப்புகளை அவர் கேட்டுக்கொண்டார். இதன் மூலமாக இறக்குமதியை குறைத்து, தொழில்துறை தயாரிப்புச் செயல்பாடுகள் உற்பத்தி ஆகியவற்றை அதிகரிக்கச் செய்து, நாட்டில் வேலைவாய்ப்பை அதிகரிக்க வேண்டுமென்றும் அவர் கேட்டுக்கொண்டார்.
“நாடு முழுவதும் குறிப்பாக கிராமப்புற, பழங்குடியினப் பகுதிகளில் தொழில்துறை தொகுப்புகளை உருவாக்க முயற்சி செய்து வருகிறோம்” என்று கட்காரி கூறினார். சிறு தொழில் முனைவோர்களுக்கும், வியாபாரிகளுக்கும், கடை உரிமையாளர்களுக்கும், 10 லட்சம் ரூபாய் வரை கடன் வழங்குவதற்காக நுண் கடன் அமைப்பு பற்றிய கொள்கை இறுதியாக்கப்பட்டு வருவதாக அவர் கூறினார்.
சமூக விலகியிருத்தல் என்பது புதிய விதியாக உருப்பெற்றுள்ளதால் முதல் 50 ஆயிரம் குறு, சிறு, நடுத்தரத்தொழில் நிறுவனங்கள் பற்றிய விவரங்கள் அடங்கிய இணையவழி மின்னணு புத்தகம் ஒன்றை உருவாக்கலாம் என்று தொழில்துறை அமைப்புகள் ஆலோசனை தெரிவித்தன. இது தவிர மற்ற ஆலோசனைகளையும் அவை தெரிவித்தன. சுயசார்பு இந்தியா திட்டத்தின் நோக்கத்தை நிறைவேற்ற முழு ஒத்துழைப்பு அளிப்பதாகவும் அமைப்பினர் உறுதியளித்தனர்.
நிலக்கரி அமைச்சகம்
2023- 23ம் ஆண்டுக்கான ஒட்டுமொத்த நிலக்கரி உற்பத்தி இலக்குகளை நிலக்கரி அமைச்சகம் ஆய்வு செய்தது
2023-24-ம் ஆண்டில் ஒரு பில்லியன் டன்னுக்கு மேல் நிலக்கரி உற்பத்தி செய்யவேண்டும் என்று நிலக்கரி அமைச்சகம் இலக்கு நிர்ணயித்துள்ளது. அதை அடையும் வகையில், அனைத்து நிலக்கரி நிறுவனங்களுடன் நிலக்கரித் துறை செயலாளர் ஆய்வுக்கூட்டம் நடத்தினார். சிஐஎல் நிறுவனத்திற்கு 780 மில்லியன் டன்னும், சிங்கரேனி நிறுவனத்திற்கு 75 மில்லியன் டன்னும், வர்த்தக சுரங்கங்களுக்கு 162 மில்லியன் டன்னும் நிலக்கரி உற்பத்தி செய்ய இலக்காக நிர்ணயிக்கப்பட்டது. சிஐஎல் நிறுவனத்தில் மொத்தம் 290 சுரங்கங்கள் செயல்பாட்டில் உள்ளன. இதில் 97 சுரங்கங்கள் ஆண்டுக்கு ஒரு மில்லியன் டன்னுக்கு மேலான நிலக்கரி உற்பத்தியில் ஈடுபட்டுள்ளன.
இந்த 97 நிலக்கரி சுரங்கங்களுக்கான நிலம் கையகப்படுத்துதல், வன அனுமதி, சுற்றுச்சூழல் அனுமதி, ரயில் மற்றும் சாலைப்போக்குவரத்து விவகாரங்கள் குறித்து விவாதிக்கப்பட்டது. நிலக்கரி நிறுவனங்களின் தொடர் முயற்சிகளால் மொத்தம் உள்ள 97 நிலக்கரி சுரங்கங்களில், 56 சுரங்கங்களில் எந்தவித விவகாரமும் நிலுவையில் இல்லை. 41 சுரங்கங்களில் மட்டும் 61 பிரச்சனைகள் உள்ளன. இவற்றை நிவர்த்தி செய்வது குறித்து நிலக்கரி நிறுவனங்களின் உயர்நிலை மேலாண்மை, மாநில அரசுகள் மற்றும் சம்பந்தப்பட்ட மத்திய அமைச்சகங்களுடன் ஆலோசித்து வருகிறது.
-----------
PKV/IR/RS/KRS
(Visitor Counter : 97
ஆயுஷ்
யோகா மற்றும் நோய் எதிர்ப்பு சக்தி குறித்த இணைய கருத்தரங்கை மத்திய யோகா மற்றும் இயற்கை மருத்துவ ஆய்வுக் குழு நடத்தியது
ஆயுஷ் அமைச்சகத்தின் கீழ் இயங்கும் மத்திய யோகா மற்றும் இயற்கை மருத்துவ ஆய்வுக் குழு,
யோகா மற்றும் நோய் எதிர்ப்பு சக்தி குறித்த இணைய கருத்தரங்கை நடத்தியது.
விஹாரா என்னும் தலைப்பிலான இந்த இணைய கருத்தரங்கு, நோய் எதிர்ப்பு சக்தியின் பல்வேறு கூறுகளைப் பற்றி விவாதிப்பதற்காக நடத்தப்பட்டது.
மருத்துவ நோய் எதிர்ப்பு சக்தி நிபுணர்கள், ஆராய்ச்சியாளர்கள், மருத்துவர்கள் மற்றும் யோகா மற்றும் இயற்கை மருத்துவர்கள் இந்த நிகழ்ச்சியில் பங்கேற்றனர்.
தொடக்க உரையாற்றிய ஆயுஷ் அமைச்சகத்தின் இணை செயலாளர் திரு ரஞ்சித் குமார், கொவிட் காலகட்டத்தில் நோய் எதிர்ப்பு சக்தியின் முக்கியத்துவம் குறித்து பேசினார். யோகாவின் சிறப்புகளையும் அவர்கள் எடுத்துரைத்தார்.
மத்திய யோகா மற்றும் இயற்கை மருத்துவ ஆய்வுக் குழுவின் இயக்குநர் டாக்டர் ராகவேந்திர ராவ், நிகழ்ச்சியில் கலந்துகொண்டவர்களை வரவேற்று இணைய கருத்தரங்கின் நோக்கம் குறித்து பேசினார்.
(மேலும் விவரங்களுக்கு இந்த ஆங்கில செய்தி குறிப்பை பார்க்கவும்:
பிரதமர் அலுவலகம்
உலகளாவிய உயிரி எரிபொருள் கூட்டணி நிலைத்தன்மை மற்றும் தூய்மையான எரிசக்தியை நோக்கிய நமது தேடலில் ஒரு திருப்புமுனை தருணத்தைக் குறிக்கிறது: பிரதமர்
உலகளாவிய உயிரி எரிபொருள் கூட்டணியில் இணைந்த உறுப்பு நாடுகளுக்கு பிரதமர் திரு. நரேந்திர மோடி நன்றி தெரிவித்தார். உலகளாவிய உயிரி எரிபொருள் கூட்டணியின் தொடக்கம் நிலைத்தன்மை மற்றும் தூய்மையான எரிசக்தியை நோக்கிய தேடலில் ஒரு திருப்புமுனை தருணத்தைக் குறிக்கிறது என்று அவர் குறிப்பிட்டுள்ளார்.
மத்திய பெட்ரோலியம் மற்றும் எரிசக்தித் துறை அமைச்சர் திரு. ஹர்தீப் பூரி, பதிவைப் பகிர்ந்து, பிரதமர் கூறியுள்ளதாவது;
"உலகளாவிய உயிரி எரிபொருள் கூட்டணியின் தொடக்கம் நிலைத்தன்மை மற்றும் தூய்மையான எரிசக்தியை நோக்கிய நமது தேடலில் ஒரு திருப்புமுனை தருணத்தைக் குறிக்கிறது.
இந்த கூட்டணியில் இணைந்த உறுப்பு நாடுகளுக்கு நன்றி தெரிவித்துக் கொள்கிறேன்’’.
----
ANU/SM/PKV/KRS
(
குடியரசுத் தலைவர் செயலகம்
சைத்ர சுக்லாதி, உகாதி, குடி பட்வா, சேட்டி சந்த், நவ்ரே, சஜிபு சேரோபா ஆகிய விழாக்களையொட்டி குடியரசுத் தலைவர் வாழ்த்து தெரிவித்துள்ளார்
சைத்ர சுக்லாதி, உகாதி, குடி பட்வா, சேட்டி சந்த், நவ்ரே, சஜிபு சேரோபா ஆகிய விழாக்களையொட்டி குடியரசுத் தலைவர் திரு ராம்நாத் கோவிந்த் நாட்டு மக்களுக்கு வாழ்த்து தெரிவித்துள்ளார்.
“சைத்ர சுக்லாதி, உகாதி, குடி பட்வா, சேட்டி சந்த், நவ்ரே, சஜிபு சேரோபா ஆகிய புனிதமான விழாக்களையொட்டி குடியரசுத் தலைவர் திரு ராம்நாத் கோவிந்த் நாட்டு மக்களுக்கு எனது நல்வாழ்த்துக்களைத் தெரிவித்துக்கொள்கிறேன்.
இந்திய புத்தாண்டுகளின் தொடக்கத்தையும், வசந்த காலத்தையும் வரவேற்பது நாடு முழுவதும் பல்வேறு வழிகளில் கொண்டாடப்படுகிறது. இந்த விழாக்கள் நமது கலாச்சார மற்றும் சமூக ஒற்றுமையின் பிணைப்பை வலுப்படுத்துகிறது. உற்சாகமான விழாக்கள் நமது சமூகத்தில் நல்லிணக்கம் மற்றும் சகோதரத்துவ உணர்வை வலுப்படுத்துகிறது.
இந்த விழாக்கள் அனைவரின் வாழ்க்கையில் அன்பையும், நல்லெண்ணத்தையும் வளர்க்கட்டும். இந்த புத்தாண்டில் புதிய ஆர்வத்துடன் தேசக்கட்டுமானத்திற்கு நாம் அனைவரும் ஒருங்கிணைந்து பங்களிப்பு செய்வோம்” என்று குடியரசுத் தலைவர் வாழ்த்துச் செய்தியில் குறிப்பிட்டுள்ளார்.